വാഗമണ്‍ - വിക്കിപീഡിയ

# വാഗമണ്‍

### വിക്കിപീഡിയ, ഒരു സ്വതന്ത്ര വിജ്ഞാനകോശം.

| ഈ ലേഖനം വിക്കിവല്‍ക്കരിക്കേണ്ടതുണ്ട്; താങ്കളുടെ സഹായം പ്രതീക്ഷിക്കുന്നു.

വാഗമണ്ണിലെ മൂണ്‍മലയില്‍നിന്നുള്ള കാഴ്ച.

കേരളത്തിലെ ഇടുക്കി ജില്ലയിലെ ഒരു വിനോദസഞ്ചാര മലമ്പ്രദേശം ആണ് വാഗമണ്‍. കോട്ടയത്തെ പാലായ്ക്ക് അടുത്താണ് വാഗമണ്‍. ഈരാറ്റുപേട്ടയില്‍ നിന്നും 28 കിലോമീറ്റര്‍ കിഴക്ക് ഇടുക്കി-കോട്ടയം ജില്ലകളുടെ അതിര്‍ത്തിയില്‍ സ്ഥിതി ചെയ്യുന്ന വാഗമണ്‍ തണുത്ത കാലാവസ്ഥയ്ക്ക് പ്രശസ്തമാണ്. ഇവിടത്തെ താപനില 10 മുതല്‍ 23 ഡിഗ്രീ സെല്‍ഷ്യസ് വരെ ആണ്. സമുദ്ര നിരപ്പില്‍ നിന്നും 1100 മീറ്റര്‍ അടി ഉയരത്തില്‍ സ്ഥിതി ചെയ്യുന്ന വാഗമണ്ണിന്റെ അനുഗ്രഹീതമായ പ്രകൃതിസൌന്ദര്യം ഒന്നു വേറെയാണ്.

ലോകത്തിലെ സഞ്ചാര കേന്ദ്രങ്ങളുടെ പട്ടികയില്‍ നാഷണല്‍ ജോഗ്രഫിക് ട്രാവലര്‍ ഉള്‍പ്പടുത്തിയ പത്ത് വിനോദ കേന്ദ്രങ്ങളിലൊന്നുകൂടിയായ വാഗമണ്‍ വിവാദങ്ങള്‍ക്കിടയിലും അതിവേഗം പ്രശസ്തി ആര്‍ജിച്ചു കൊണ്ടിരിക്കുകയാണ്. എത്ര കണ്ടാലും മതിവരാത്ത മൊട്ടക്കുന്നുകളും, ഏറെ സവിശേഷതകള്‍ നിറഞ്ഞ അനന്തമായ പൈന്‍ മരക്കാടുകളും വിനോദ സഞ്ചാരികള്‍ക്ക് എപ്പോഴും പച്ചപിടിച്ച ഓര്‍മയായിരിക്കും. ഏതൊരു സഞ്ചാരിയുടെയും മാനസികവും ശാരീരികവുമായ ഉ•ഷത്തിനും വിനോദത്തിനും അനുഗ്രഹീതമായ ഒരു കേന്ദ്രം കൂടിയാണ് വാഗമണ്‍.

വിനോദസഞ്ചാര മാപ്പില്‍ വാഗമണ്‍ സ്ഥാനം പിടിക്കുകയും പത്ര മാധ്യമങ്ങളിലൂ ടെ വാഗമണ്ണിന്റെ പ്രശസ്തി മനസ്സിലാക്കുകയും ചെയ്തതോടെ ഇവിടേക്കുളള സഞ്ചാരികളുടെ ഒഴുക്ക് വര്‍ധിക്കുകയും ചെയ്തു. വാഗമണ്‍, കോലാഹലമേട് പ്രദേശങ്ങള്‍ മുന്‍കാലത്ത് ആരുടെയും ശ്രദ്ധയില്‍പെടാതെ കിടക്കുകയായിരുന്നു. ഇവിടെ ആകെ ഉണ്ടായിരുന്നത് ഇന്‍ഡോ-സ്വിസ് പ്രോജക്ടിന്റെ കന്നുകാലി വളര്‍ത്തു കേന്ദ്രം മാത്രമായിരുന്നു .

ഇടുക്കി-കോട്ടയം ജില്ലകളുടെ അതിര്‍ത്തിയില്‍ സ്ഥിതി ചെയ്യുന്ന പ്രദേശത്തേക്കുളള യാത്ര സുഖകരമാണ്ഒരു വശത്ത് അഗാധമായ കൊക്കയും, മറുവശത്ത് കരിമ്പാറ അരിഞ്ഞിറങ്ങിയ, കോട മഞ്ഞു മൂടിയ മലനിരകളും. ഈരാറ്റുപേട്ട-പീരുമേട് ഹൈവേയില്‍ വെള്ളികുളം മുതല്‍ വഴിക്കടവ് വരെ ആറുകിലോമീറ്റര്‍ ദൂരം പാറക്കെട്ടുകളില്‍ അരിഞ്ഞിറങ്ങിയ റോഡുകള്‍ സഞ്ചാരികള്‍ക്ക് കൌതുകകരമായ കാഴ്ച തന്നെയാണ്. കീഴ്ക്കാം തൂക്കായ മലനിരകള്‍ വെട്ടിയരിഞ്ഞ് നിരവധി തൊഴിലാളികളുടെ ജീവന്‍ ബലിയര്‍പ്പിച്ചാണ് ഈരാറ്റുപേട്ട-വാഗമണ്‍ റോഡിന്റെ നിര്‍മാണം പൂര്‍ത്തീകരിച്ചത്. നദികള്‍ക്ക് സമാന്തരമായി ഉണ്ടായിരുന്ന നടപ്പാതകള്‍ തെളിച്ചാണ് ആദ്യം വഴിയൊരുക്കിയത്. 1939 ലാണ് ആദ്യമായി ഈരാറ്റുപേട്ടയില്‍ നിന്നും തീക്കോയിലേക്ക് റോഡു വെട്ടിയത്. കുതിരവണ്ടികളും കാളവണ്ടികളും സഞ്ചരിച്ച വഴികളില്‍ 40-കളിലാണ് ആദ്യമായി മോട്ടോര്‍ വാഹനമെത്തിയത്. 20-ാം നൂറ്റാണ്ടിന്റെ ആരംഭത്തില്‍ ഇഗ്ളണ്ടില്‍ നിന്നെത്തിയ ഡാറാമെയില്‍ സായിപ്പാണ് തീക്കോയി വരെ റോഡ് പണിതത്. ഇന്നിത് സംസ്ഥാന ഹൈവേയായി രൂപാന്തരപ്പെട്ടിരിക്കുന്നു. കോട്ടയത്തു നിന്നും 65 കിലോമീറ്റര്‍ ആണ് വാഗമണ്ണിലേക്കുളള വഴിദൂരം അങ്ങിങ്ങായി ഗതകാലസ്മരണകളുണര്‍ത്തുന്ന നൂറ്റാണ്ടുകളുടെ കാല്‍പ്പാടുകളും ഗുഹകളും സഞ്ചാരികള്‍ക്കായി കാത്തിരിക്കുന്നുണ്ട്. സര്‍ക്കാരും സ്വകാര്യ വ്യക്തികളും അവിടെ വന്‍ ടൂറിസം പ്രോജക്ടുകള്‍ തയ്യാറാക്കി കഴിഞ്ഞു. ആഗോള നിക്ഷേപക സമ്മേളനത്തില്‍ (ജിം)അവതരിപ്പിച്ച ടൂറിസം പദ്ധതികളില്‍ പ്രധാനപ്പെട്ട ഇനങ്ങളുടെ വികസന പദ്ധതികള്‍ നടന്നു വരുന്നു. പദ്ധതികള്‍ പൂര്‍ത്തിയാകുന്നതോടെ സഞ്ചാരികള്‍ക്ക് ഇവിടെ ആവശ്യമായ താമസം, ഭക്ഷണം തുടങ്ങിയവക്ക് പ്രയാസമുണ്ടാവില്ല. പദ്ധതികള്‍ പലതും പ്രകൃതിക്ക് മാറ്റം വരാത്ത രീതിയില്‍ വേണമെന്ന നിഷ്കര്‍ശത ഉറപ്പു വരുത്താന്‍ ബന്ധപ്പെട്ടവര്‍ ശ്രമിക്കുന്നുണ്ട്. എങ്കിലും ചില കയ്യേറ്റങ്ങളും അതിരുവിടലുകളുമൊക്കെ കാണാനുണ്ട്. വിദേശികളും സ്വദേശികളും ആഗ്രഹിക്കുന്ന രീതിയിലുളള ഭക്ഷണ ശാലകളും പാര്‍പ്പിടങ്ങളും ഇപ്പോള്‍ തന്നെ പണി പൂര്‍ത്തിയായിട്ടുണ്ട്. കെ.ടി.ഡി.സിയും, ടൂറിസം ഡവലപ്പ്മെന്റ് സൊസൈറ്റിയും വന്‍ പദ്ധതികള്‍ക്കുളള ഒരുക്കത്തിലാണ്. 650 ഏക്കര്‍ സ്ഥലത്താണ് കെ.ടി.ഡി.സിയുടെ പദ്ധതി. സൊസൈറ്റിയും വലിയ പ്രജക്ടാണ് വിഭാവനം ചെയ്തിരിക്കുന്നത്. പൈന്‍ മരക്കാടുകളാണ് സഞ്ചാരികളുടെ പ്രധാന വിശ്രമ കേന്ദ്രം. അടുത്ത കാലത്താണ് പൈന്‍മരക്കാടുകളിലേക്ക് സഞ്ചാരികള്‍ എത്തിത്തുടങ്ങിയത്. 20-ാം വര്‍ഷത്തില്‍ ഒരിക്കല്‍ വെട്ടിമാറ്റുന്ന ഇതിന്റ പള്‍പ്പ് ഉപയോഗിച്ചാണ് കറന്‍സി അച്ചടിക്കാനുളള പേപ്പര്‍ നിര്‍മിക്കുന്നത്. പണം കായ്ക്കുന്ന മരം എന്ന അര്‍ത്ഥം വരുന്ന തുട്ട് ഗുഡു എന്ന പേരിലാണ് കര്‍ണ്ണാടകയില്‍ ഇത് അറിയപ്പെടുന്നത്. ഇതിനടുത്താണ് നേരത്തെ ഇന്‍ഡോ-സ്വിസ് പ്രോജക്ട് സ്ഥിതി ചെയ്തിരുന്നത്. ഇപ്പോള്‍ ഈ കെട്ടിടങ്ങള്‍ ടൂറിസ്റ് റിസോര്‍ട്ടുകളായി രൂപം പ്രാപിച്ചു കഴിഞ്ഞു. ഇതിനു സമീപത്തായി അഗ്രി കള്‍ച്ചര്‍ കോളേജും സ്ഥാപിതമായി. അടുത്തു തന്നെ കെ.ടി.ഡി.സിയുടെ ഹോട്ടല്‍ സമുച്ചയം കൂടി ഉയരും.

വഴിക്കടവിലെ ക്രിസ്ത്യന്‍ തീര്‍ഥാടന കേന്ദ്രമായ കുരിശുമലയിലും കോലാഹലമേട്ടിലെ തങ്ങള്‍ പാറയിലും ഹിന്ദുക്കളുടെ മുരുകന്‍ മലയിലും സീസണില്‍ തീര്‍ഥാടകരുടെ പ്രവാഹമാണ്. കുരിശുമല ആശ്രമം ഇവിടെ ആണ് സ്ഥിതിചെയ്യുന്നത്.

തങ്ങള്‍ മല, മുരുഗന്‍ മല, കുരിശുമല എന്നീ മൂന്നു മലകളാല്‍ വാഗമണ്‍ ചുറ്റപ്പെട്ടിരിക്കുന്നു. തേയിലത്തോട്ടങ്ങള്‍, പുല്‍ത്തകിടികള്‍, മഞ്ഞ്, ഷോളമലകള്‍, എന്നിവ വാഗമണ്ണിന്റെ ചാരുതയ്ക്ക് മാറ്റുകൂട്ടുന്നു. വാഗമണ്‍ പശ്ചിമഘട്ടത്തിന്റെ അതിരില്‍ ആണ് സ്ഥിതിചെയ്യുന്നത്. ഇവിടങ്ങളിലെ മലമ്പാതയിലൂടെ ഉള്ള യാത്ര അതിമനോഹരമാണ്. വാഗമണ്‍ മലകളുടെ അടിവാരം തീക്കോയി വരെ നീണ്ടുകിടക്കുന്നു.

| കേരളത്തിലെ സ്ഥലങ്ങളുമായി ബന്ധപ്പെട്ടുള്ള ഈ ലേഖനം അപൂര്‍ണ്ണമാണ്‌. ഇതു പൂര്‍ത്തിയാക്കാന്‍ സഹായിക്കുക.

Retrieved from "http://ml.wikipedia.org../../../%E0%B4%B5/%E0%B4%BE/%E0%B4%97/%E0%B4%B5%E0%B4%BE%E0%B4%97%E0%B4%AE%E0%B4%A3%E0%B5%8D%E2%80%8D.html"

സൂചികകള്‍: വിക്കിവല്‍ക്കരിക്കേണ്ട ലേഖനങ്ങള്‍ | അപൂര്‍ണ്ണ ലേഖനങ്ങള്‍ | കേരളത്തിലെ മലകള്‍ | കേരള ടൂറിസം

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- English